[{"text_idx": "#000003", "text": "Mr. Lordi Eurovisiooni vo\u0303idust: olime vale ba\u0308nd vales kohas, aga o\u0303igel ajal"}, {"text_idx": "#000004", "text": "2006. aastal Soomele senini ainsa Eurovisiooni vo\u0303idu toonud Mr. Lordi so\u0303nul ei ha\u0308a\u0308letanud rahvas toona mitte nende loo, vaid Eurovisiooni laval ennena\u0308gematu fenomeni pa\u0308rast."}, {"text_idx": "#000005", "text": "\"Va\u0308liselt ma igapa\u0308evaselt Lordi pole, aga peas ku\u0308ll, pa\u0308evad ja o\u0308o\u0308d, kogu aeg,\" ra\u0308a\u0308kis Lordi \"Ringvaatele\"."}, {"text_idx": "#000006", "text": "Mees elab praegu Rovaniemis, kus ta ka u\u0308les kasvas. Enda so\u0303nul ei igatse ta suure linna tulesid, vaid naudib rahu ja vaikust."}, {"text_idx": "#000007", "text": "Koroonaajal on ba\u0308nd u\u0308sna harva kokku saanud, kuid samas seitse stuudioalbumit valmis teinud. \"99 protsenti lugudest on minu tehtud. Po\u0303himo\u0303tteliselt kogu Lordi muusika, teised seda ei torgi. Nad teavad ise ka, et neil pole so\u0303nao\u0303igust,\" u\u0308tles Lordi, kes teeb ise ka kogu graafilise disaini, plaadikujundused, plakatid ja T-sa\u0308rgid. \"Ma ei taha seda to\u0308o\u0308d teistele anda. Olen ta\u0308ielik diktaator, vo\u0303in ba\u0308ndiliikmeid kuulata, aga kui nad minuga u\u0308hel meelel pole, siis ma neid kuulda ei vo\u0303ta,\" nentis ta."}, {"text_idx": "#000008", "text": "Lordi on inimestele tuntud oma ebamaisete kostu\u0308u\u0308mide poolest. Ainuu\u0308ksi nende maski meisterdamine vo\u0303tab aega kaks ja pool kuni kolm tundi. \"Iga plaadi jaoks tehakse uued kostu\u0308u\u0308mid ja maskid. Tegelaskuju ja\u0308a\u0308b samaks, aga kostu\u0308u\u0308m on uus. Neid kostu\u0308u\u0308me ei saa pesta ja pa\u0308rast kahte aastat kontserte on neil pa\u0308ris jube hais ku\u0308ljes,\" so\u0303nas Lordi."}, {"text_idx": "#000009", "text": "Ko\u0303ige mugavam nende kostu\u0308u\u0308midega ringi rahmida pole. \"Mobiiltelefoni kasutada ei saa, midagi ta\u0308psust no\u0303udvat teha ei saa, u\u0308mberringi asjad kukuvad. Sinu u\u0308mber tekib korralik kaos,\" lausus muusik. Ka saapad, millel ko\u0303rged platvormid, na\u0308ivad kohati ohtlikud, ent Lordi pole enda so\u0303nul nendega kunagi kukkunud. \"Kui tead, et on sile po\u0303rand, on ko\u0303ik ha\u0308sti. Joosta nendega ei saa, aga ka ilma saabasteta pole ma mingi jooksumees.\""}, {"text_idx": "#000010", "text": "Eurovisiooni vo\u0303idust ma\u0308letab Lordi seda, et kohutavalt kiire oli. \"Kui punkte loeti ja tundus, et vo\u0303idame, siis minu suurim ku\u0308simus oli, et kas tuleva\u0308rki ja\u0308tkub ja kas mulle jo\u0303utakse tiivad ku\u0308lge ehitada. Kumbagi ei jo\u0303utud - polnud meil ei tuleva\u0308rki ega ka tiibu,\" meenutas Lordi."}, {"text_idx": "#000011", "text": "Vo\u0303it ei tulnud talle aga u\u0308llatusena. \"Me na\u0308gime seda juba varem. Suurem mure oli vo\u0303ita Soome konkurss. Ma ei uskunud, et meil oleks Soomes vo\u0303imalik vo\u0303ita, sest enne meid polnud Eurovisioonil rasket rokki olnud. Kellele see meeldib, vo\u0303ib Eurovisiooni vaadata, aga ega nad ei ha\u0308a\u0308leta,\" ra\u0308a\u0308kis mees. Lordi toonane Saksa plaadikompanii tegi aga nii suure kampaania, et ko\u0303ik Euroopa raskeroki fa\u0308nnid tulid Lordit toetama."}, {"text_idx": "#000012", "text": "\"Nad ei pruukinud ha\u0308a\u0308letada Lordi poolt, vaid raskemuusika poolt. Kindlasti oli kostu\u0308u\u0308midel suur mo\u0303ju, sest meid pandi ta\u0308hele. Mingis mo\u0303ttes olime vale ba\u0308nd vales kohas, aga o\u0303igel ajal,\" so\u0303nas Lordi ja lisas, et sisuliselt oleks nende etteasteks sobinud samalt albumilt ka iga muu lugu ja ba\u0308nd oleks ikka vo\u0303itnud. \"Inimesed ei ha\u0308a\u0308letanud mitte loo, vaid selle fenomeni pa\u0308rast.\""}, {"text_idx": "#000013", "text": "Eesti Laulu finaali hindab rahvusvaheline ekspertz\u030cu\u0308rii"}, {"text_idx": "#000015", "text": "Eurovisiooni u\u0308ks o\u0303htujuhtidest on laulja Mika"}, {"text_idx": "#000016", "text": "Eesti vo\u0303istleb Eurovisiooni teises poolfinaalis"}, {"text_idx": "#000018", "text": "Eurovisiooni finaalis esinevad katusel kuus lauluvo\u0303istluse vo\u0303itjat"}, {"text_idx": "#000020", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000021", "text": "Galerii: \"Rauataltsutajad\" vo\u0303tavad suuna veerandfinaali"}, {"text_idx": "#000022", "text": "Paavlis esineb USA post-punk ba\u0308nd Algiers"}, {"text_idx": "#000025", "text": "Manna avaldas uue loo \"Evil Thoughts\""}, {"text_idx": "#000026", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000030", "text": "\"Pealtna\u0308gija\": kuidas valmis 15,4 miljonit eurot maksev draamasari \"Estonia\"?"}, {"text_idx": "#000032", "text": "Urmo Aava: tunnen oma vendade ees su\u0308u\u0308d"}, {"text_idx": "#000033", "text": "ETV uus arutelusaade \"Impulss\" avab u\u0308hiskonna varjatud valupunkte"}, {"text_idx": "#000034", "text": "Reisisarja \"4x4\" uus hooaeg viib automatkajad La\u0308his-Itta"}, {"text_idx": "#000037", "text": "Estonialt pa\u0308a\u0308senud Timmo Vo\u0303o\u0303sa: septembris tuleb see ko\u0303ik ikka meelde"}, {"text_idx": "#000039", "text": "Galerii: Disainio\u0308o\u0308 lo\u0303petas Oksana Tanditi moeetendus"}, {"text_idx": "#000044", "text": "Galerii: kultuurifestivali Sa\u0308rin esimene pa\u0308ev"}, {"text_idx": "#000046", "text": "Astrid Laupmaa: NFT-kunst ja\u0308a\u0308b Eestis ta\u0308helepanuta"}, {"text_idx": "#000049", "text": "Simple Sessioni 13-aastane vo\u0303itja: lo\u0303bus peab olema"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]